Diari Oficial de la Generalitat Valenciana


Sumari del DOGV 7663, del 23-11-2015 (2015/9499)

DECRET 210/2015, de 20 de novembre, del Consell, pel qual s'aprova el canvi de denominació del Col·legi Territorial d'Administradors de Finques de València per la de Col·legi Territorial d'Administradors de Finques de València i Castelló.
----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2015/11/20/210/dof/vci/html**

### Dades del document

Número de DOGV
:   7663

Data del DOGV
:   23-11-2015

Secció del DOGV
:   I. DISPOSICIONS GENERALS

Número del document
:   2015/9499


Data del document
:   20-11-2015

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Decret

Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * Castelló de la Plana
    * València
    * col·legi professional
    * professió administrativa
    * legislació

DECRET 210/2015, de 20 de novembre, del Consell, pel qual s'aprova el canvi de denominació del Col·legi Territorial d'Administradors de Finques de València per la de Col·legi Territorial d'Administradors de Finques de València i Castelló. [2015/9499]  
Preàmbul  
  
La Constitució Espanyola, en l'article 149.1.18, reserva a l'Estat la competència sobre les bases del règim jurídic de les administracions públiques i, en l'article 36, preveu que la llei regularà les peculiaritats pròpies del règim jurídic dels col·legis professionals. La legislació bàsica en aquesta matèria, dictada per l'Estat, està en la Llei 2/1974, de 13 de febrer, sobre col·legis professionals, amb les seues modificacions posteriors.  
D'altra banda, l'Estatut d'Autonomia de la Comunitat Valenciana, en l'article 49.1.22a, conferix a la Generalitat competència exclusiva en matèria de col·legis professionals i exercici de les professions titulades, sense perjuí d'allò que disposen els articles 36 i 139 de la Constitució.  
  
En exercici d'aquestes competències es va promulgar la Llei 6/1997, de 4 de desembre, de la Generalitat, de Consells i Col·legis Professionals de la Comunitat Valenciana, l'article 9.2 de la qual disposa que el canvi de denominació d'un col·legi requerirà l'acord previ d'aquest i l'informe del Consell Valencià de Col·legis corresponent, i haurà de ser aprovat mitjançant un decret del Consell.  
El Col·legi Territorial d'Administradors de Finques de València es troba inscrit en el Registre de Col·legis Professionals i de Consells Valencians de Col·legis Professionals de la Comunitat Valenciana, amb el número 1 de la Secció Primera, per mitjà d'assentament practicat pels òrgans competents de la Generalitat el 16 de setembre de 2002.  
El president de l'esmentada corporació va presentar, en data 8 de setembre de 2014, un escrit on insta la inscripció en el Registre de Col·legis Professionals i de Consells Valencians de Col·legis Professionals de la Comunitat Valenciana de la modificació dels seus Estatuts.  
El Servici d'Entitats Jurídiques de la Conselleria de Governació i Justícia va remetre, en data 30 de setembre de 2014, ofici al col·legi a fi que esmenara el seu escrit de 8 de setembre de 2014, en comprovar-se que la nova redacció estatutària aportada implicava un canvi en la denominació del col·legi.  
Amb data 13 d'octubre de 2014, el col·legi va remetre un escrit nou en el qual es manifestava la seua voluntat de procedir-ne al canvi de denominació. A l'esmentat escrit s'acompanyava el certificat de 8 d'octubre de 2014, de la secretària, amb el vistiplau del president, de l'Acord de la Junta General del Col·legi Territorial d'Administradors de Finques de València de 27 de juny de 2014, pel qual s'acordava el canvi de denominació del col·legi, incloent-hi la nova denominació que es pretenia donar-li: Col·legi Territorial d'Administradors de Finques de València i Castelló.  
En l'elaboració d'aquest decret s'ha sol·licitat i incorporat a l'expedient, entre altres, l'informe sobre la necessitat i oportunitat del projecte; la memòria econòmica sobre l'estimació del cost previst que puga incidir en l'administració, constatant l'absència d'incidència pressupostària de la norma, i per tant que, a l'empara de l'article 26.3 de la Llei 1/2015, de 6 de febrer, de la Generalitat, d'Hisenda Pública del Sector Públic Instrumental i de Subvencions, no siga preceptiva la sol·licitud de l'informe previst en l'article 26.1 de l'esmentada norma; l'informe sobre impacte de gènere, i informe sobre la repercussió informàtica. Així mateix, s'ha donat audiència a les associacions legalment constituïdes que tenen fins o activitats relacionades amb les persones a qui puga afectar el contingut de la disposició, i no s'ha rebut cap al·legació respecte d'això.  
Sol·licitat informe, amb data 23 de desembre de 2014, al Consell Valencià dels Col·legis Territorials de Col·legis d'Administradors de Finques de la Comunitat Valenciana, amb data 9 de febrer de 2015, el secretari d'aquesta entitat va informar de forma favorable el canvi de denominació del Col·legi Territorial d'Administradors de Finques de València per la de Col·legi Territorial d'Administradors de Finques de València i Castelló.  
En virtut d'això, de conformitat amb el que disposa l'article 9.2 de la Llei 6/1997, de 4 de desembre, de la Generalitat, de Consells i Col·legis Professionals de la Comunitat Valenciana, amb la tramitació prèvia prevista en l'article 19 del Reglament de desplegament de l'esmentada llei, aprovat pel Decret 4/2002, de 8 de gener, del Consell, a proposta de la consellera de Justícia, Administració Pública, Reformes Democràtiques i Llibertats Públiques i amb la deliberació prèvia del Consell, en la reunió del dia 20 de novembre de 2015,  
  
  
DECRETE  
  
Article únic. Canvi de denominació  
1. Aprovar el canvi de la denominació de l'actual Col·legi Territorial d'Administradors de Finques de València per la de Col·legi Territorial d'Administradors de Finques de València i Castelló.  
2. Ordenar que s'inscriga aquest canvi de denominació en el Registre de Col·legis Professionals i de Consells Valencians de Col·legis Professionals, en compliment de l'article 24 de la Llei 6/1997, de 4 de desembre, de la Generalitat, de Consells i Col·legis Professionals de la Comunitat Valenciana.  
  
  
Disposició final  
  
Única. Entrada en vigor  
Aquest decret entrarà en vigor l'endemà de la publicació en el Diari Oficial de la Comunitat Valenciana.  
  
València, 20 de novembre de 2015  
  
El president de la Generalitat,  
XIMO PUIG I FERRER  
  
La consellera de Justícia, Administració Pública,   
Reformes Democràtiques i Llibertats Públiques,  
GABRIELA BRAVO SANESTANISLAO


Còpia Permalink ELI